سبق 9
پطرس کا تبلیغی خواب
استاد کی رہنمائی  ·  دیکھو، سنو اور جیو – کتاب 8: روح القدس کے کام
	مقصد
	بچوں کو سکھانا کہ انجیل ہر قبیلے اور نسل کے سب لوگوں کے لیے ہے۔

	پاک کلام کا مطالعہ
	اعمال 10:1‎-‎48،

	یادداشت کی آیت
	اعمال 10:35
[خدا] ہر قوم کے ان لوگوں کو قبول کرتا ہے جو اس سے ڈرتے اور راستی کے کام کرتے ہیں۔



	نوٹ: خاص طور پر آیات 9‎-‎16



سبق پیش کرنا
آغاز
آئیں خوابوں کی بات کریں۔ کیا آپ کبھی کبھی خواب دیکھتے ہیں؟ اپنا کوئی خواب بیان کریں۔ خواب اکثر بے معنی ہوتے ہیں۔ لیکن کبھی کبھی خدا ایک خاص قسم کا خواب، جسے رویا کہتے ہیں، استعمال کرتا ہے تاکہ ہمیں کوئی اہم بات بتائے۔
سبق کے اہم نکات
	1.خدا نے پطرس کو ایک اہم سچائی سکھانے کے لیے رویا بھیجی۔ (پطرس یسوع کے اصل شاگردوں میں سے تھا۔) روح القدس کے انڈیلے جانے کے بعد وہ رفتہ رفتہ ابتدائی کلیسیا کا رہنما بن گیا۔ حالات بیان کریں۔ پطرس کو بھوک لگی تھی۔ دوپہر کے کھانے کا وقت تھا اور وہ دعا کرنے گیا جب تک کھانا تیار ہو رہا تھا۔ شاید گرمی تھی اس لیے پطرس گھر کی چپٹی چھت پر گیا جہاں ٹھنڈک تھی۔ جب پطرس وہاں اکیلا تھا تو خدا نے اسے ایک رویا دکھائی (10:9‎-‎10)۔
	2.تصویر 9 دکھائیں۔ تصویر کی مدد سے آیات 11‎-‎14 میں جو ہوتا ہے اپنے الفاظ میں بیان کریں۔ پطرس نے ان جانوروں کو کھانے سے انکار کیا کیونکہ خدا کی شریعت یہودیوں کو ایسا کرنے سے منع کرتی تھی۔
	3.پطرس سے دو بار اور کہا گیا کہ اٹھ اور ان جانوروں کو کھا جنہیں شریعت ناپاک کہتی تھی (10:15‎-‎16)۔ بتائیں کہ ہر بار کیا ہوا۔ بچوں کو کہانی میں کچھ تکرار اچھی لگتی ہے اور وہ اس سے سیکھتے ہیں۔
	4.تیسری بار کے بعد پطرس جاگ گیا اور حیران تھا کہ خواب کا کیا مطلب ہے۔ عین اسی وقت اس نے کسی کے دستک دینے اور اپنا نام پکارے جانے کی آواز سنی۔ بیان کریں کہ آگے کیا ہوا (10:17‎-‎18)۔ شاید پطرس نے سوچا ہو کہ کیا اسے قیدی بنایا جائے گا جب اس نے دیکھا کہ ایک مہمان سپاہی تھا!
	5.خدا کے روح القدس نے پطرس سے کہا کہ ان لوگوں کے ساتھ جاؤ؛ انہیں یسوع مسیح کے بارے میں سننے کی ضرورت تھی (10:19‎-‎20)۔ لیکن وہ غیر قوم تھے۔ یہودیوں کا کبھی غیر یہودیوں سے کوئی واسطہ نہ ہوتا تھا۔ انہیں ناپاک سمجھا جاتا تھا کیونکہ وہ خدا کے لیے مخصوص نہ کیے گئے تھے۔ تب پطرس نے دیکھا کہ خدا نے اسے وہ رویا کیوں بھیجی تھی۔ خدا کی نظر میں کوئی چیز اور کوئی شخص ناپاک نہیں۔ انجیل تمام بنی نوع انسان کے لیے ہے۔
کہانی کے جواب میں ہمارا ردِعمل
اپنی برادری میں کچھ ایسے لوگوں کا ذکر کریں جو غیر مقبول یا نظر انداز کیے جاتے ہیں۔ ہم انجیل کو ان تک کیسے پہنچا سکتے ہیں؟
یادداشت کی آیت یاد کروانا

